CELEX: 62014CN0508
Language: fi
Date: 2014-11-13 00:00:00
Title: Asia C-508/14: Ennakkoratkaisupyyntö, jonka Nejvyšší správní soud (Tšekin tasavalta) on esittänyt 13.11.2014 – Český telekomunikační úřad v. T-Mobile Czech Republic a.s. ja Vodafone Czech Republic a.s.

16.2.2015   
            
            
               FI
            
            
               Euroopan unionin virallinen lehti
            
            
               C 56/4
            
         Ennakkoratkaisupyyntö, jonka Nejvyšší správní soud (Tšekin tasavalta) on esittänyt 13.11.2014 – Český telekomunikační úřad v. T-Mobile Czech Republic a.s. ja Vodafone Czech Republic a.s.
   (Asia C-508/14)
   (2015/C 056/05)
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Valittaja: Český telekomunikační úřad
   
      Vastapuolet: T-Mobile Czech Republic a.s. ja Vodafone Czech Republic a.s.
   
      Muut osapuolet: O2 Czech Republic, a.s. (20.6.2014 asti Telefónica Czech Republic, a.s.) ja UPC Česká republika, s.r.o.
   
      Ennakkoratkaisukysymykset
   
   
               1)
            
            
               Onko yleispalvelusta ja käyttäjien oikeuksista sähköisten viestintäverkkojen ja -palvelujen alalla 7.3.2002 annetun Euroopan parlamentin ja neuvoston direktiivin 2002/22/EY (1) (jäljempänä yleispalveludirektiivi) 12 ja 13 artiklaa tulkittava siten, että niissä säädetty kyseisen palvelun tarjoamisen ”nettokustannusten” käsite estää tarjoajan ”kohtuullisen voiton” sisällyttämisen palvelun vahvistettuihin nettokustannuksiin?
            
         
               2)
            
            
               Jos ensimmäiseen kysymykseen vastataan myöntävästi, onko yleispalveludirektiivin näillä säännöksillä (12 ja 13 artikla) välitön oikeusvaikutus?
            
         
               3)
            
            
               Jos yleispalveludirektiivin 12 ja 13 artiklalla on välitön oikeusvaikutus, voidaanko siihen vedota sellaisten kaupallista yritystä vastaan, jonka osakkeista 51 prosenttia on jäsenvaltion hallussa (määräysvallassa) – tässä tapauksessa O2 Czech Republic a.s:ää (eli onko se on valtion yksikkö) vastaan?
            
         
               4)
            
            
               Jos kysymyksiin 1–3 vastataan myöntävästi, voidaanko direktiiviä soveltaa myös suhteisiin, jotka muodostettiin ajanjaksolla, joka edelsi Tšekin tasavallan liittymistä Euroopan unioniin (1.1.–30.4.2004)?
            
         
      (1)  EYVL L 108, s. 51.